Diari Oficial de la Generalitat Valenciana


Sumari del DOGV 7551, del 18-06-2015 (2015/5404)

RESOLUCIÓ de 19 de maig de 2015, del conseller de Presidència i Agricultura, Pesca, Alimentació i Aigua, per la qual s'aprova la rehabilitació de l'escut històric d'ús immemorial del municipi de Càlig.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5404


Data del document
:   19-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Càlig
    * administració local

RESOLUCIÓ de 19 de maig de 2015, del conseller de Presidència i Agricultura, Pesca, Alimentació i Aigua, per la qual s'aprova la rehabilitació de l'escut històric d'ús immemorial del municipi de Càlig. [2015/5404]  
El municipi de Càlig (Castelló), en la sessió del Ple de l'Ajuntament del dia 2 de juny de 2014, modificat per l'Acord Plenari del dia 23 de desembre de 2014, ha aprovat, per majoria absoluta del nombre legal de membres de la corporació, la rehabilitació de l'escut històric d'ús immemorial, perquè el represente i simbolitze.  
  
L'expedient ha sigut sotmés a informació pública en el Diari Oficial de la Comunitat Valenciana número 7300, de 20 de juny de 2014, i en el tauler d'edictes de l'ajuntament, durant el termini d'un mes. Durant este període no s'hi van presentar al·legacions.  
Per això, d'acord amb les facultats que li conferixen les disposicions en vigor, va elevar, per a l'aprovació, la proposta corresponent.  
El Consell Tècnic d'Heràldica i Vexil·lologia va emetre un dictamen favorable el dia 26 de febrer de 2015, en relació amb la proposta de rehabilitació de l'escut històric d'ús immemorial del municipi i en va considerar correcta la representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de Règim Local de la Comunitat Valenciana, en els articles 13 i següents del Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana, i en el Decret 157/2000, de 17 d'octubre, del Consell, pel qual es regula la rehabilitació d'escuts i banderes municipals històrics d'ús immemorial.  
  
Per estos motius, i fent ús de les atribucions conferides per la legislació vigent, resolc:  
  
Aprovar la rehabilitació de l'escut històric d'ús immemorial del municipi de Càlig (Castelló), que queda organitzat de la manera següent:  
  
  
«Escut quadrilong de punta redona, dextrat. Al primer quarter, d'argent, una creu plana de gules. Al segon quarter, d'atzur, un calze d'argent i una torre heràldica del seu color maçonada i aclarida de sable, posats en faixa. Al timbre, corona reial oberta, segons la tradició del Regne de València.»  
  
Contra esta resolució que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, i es tindrà en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o es revoque este acte, en el termini de dos mesos, comptadors des de l'endemà de la notificació o publicació, si és el cas, en el Diari Oficial de la Comunitat Valenciana, i es tindrà en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
  
Tot això sense perjuí que les persones interessades puguen exercitar qualsevol altra via que consideren oportuna.  
  
València, 19 de maig de 2015.- El conseller de Presidència i Agricultura, Pesca, Alimentació i Aigua: José Císcar Bolufer.